Dainius Junevičius

Dainius Junevičius (g. 1958 m. liepos 28 d. Kaune) – lietuvių diplomatas.

 Biografija 
1976 m. baigė Kauno 12-ąją vidurinę mokyklą, 1981 m. – Vilniaus universiteto Fizikos fakultetą. 1985–1988 m. neakivaizdžiai studijavo Lietuvos Mokslų akademijos Puslaidininkių fizikos instituto aspirantūroje.

1981–1983 m. dirbo inžinieriumi gamykloje „Venta“, 1983–1990 m. – Puslaidininkių fizikos instituto jaunesnysis mokslo darbuotojas.

1991 m. pradėjo dirbti Užsienio reikalų ministerijoje Rytų ir Vidurio Europos skyriaus vyriaus. referentu, 1991–1992 m. – Lietuvos informacijos biuro Varšuvoje vadovas, laikinasis Lietuvos Respublikos reikalų patikėtinis Lenkijoje. 1992–1994 m. – Lietuvos ambasadorius Lenkijoje.

1994–1997 m. – Kultūros ir meno instituto Kultūros istorijos skyriaus mokslo darbuotojas. 1995–1997 – Lenkijos banko „Kredyt Bank S.A.“ atstovybės Vilniuje direktorius.

1997–2001 m. – URM generalinis inspektorius. 2001–2006 m. – Lietuvos ambasadorius Graikijos Respublikoje (2002–2006 m. – taip pat ir Bulgarijos Respublikai, Rumunijai bei Albanijos Respublikai).

2006–2008 m. – buvo URM Informacijos ir viešųjų ryšių departamento ambasadorius ypatingiems pavedimams, 2008–2010 m. – Lietuvos Specialiosios misijos Afganistano Islamo Respublikai vadovas, ambasadorius ypatingiems pavedimams.Dainius Junevičius. Kas yra Kas Lietuvoje. Auksinis Tūkstantmečio leidimas. Neolitas, 2009.

Nuo 2010 m. spalio 5 d. – Lietuvos ambasadorius Egipto Arabų RespublikojeDAINIUS JUNEVIČIUS  (Tūkstantmečio žmonės) bei Katarui, Jungtiniams Arabų Emyratams, Kuveitui, Jordanijai, Saudo Arabijai, Libanui bei Lietuvos pasiuntinys Arabų Lygoje. Iš šių pareigų atšauktas nuo 2015 m. rugpjūčio 5 d.D. Grybauskaitė atšaukė keturis Lietuvos ambasadorius (delfi.lt inf.).

Publikavo straipsnių Lietuvos fotografijos istorijos temomis.Fotografijos atsiradimas Lietuvoje  (LIETUVOS FOTOGRAFIJOS ISTORIJOS APŽVALGA).

Žmona – Asta Dirmaitė-Junevičienė, buvusi Lietuvos nacionalinės UNESCO komisijos generalinė sekretorė.

 Apdovanojimai 
 2001 m. – Lenkijos Respublikos nuopelnų ordino Karininko kryžius
 2003 m. – Ordino „Už nuopelnus Lietuvai“ Komandoro kryžius
2019 m. – Lenkijos Respublikos nuopelnų ordino Komandoro kryžius

 Šaltiniai 

|-

|-

|-

Kategorija:Lietuvos diplomatai
Kategorija:Lietuvos ambasadoriai Lenkijoje
Kategorija:Lietuvos ambasadoriai Graikijoje
Kategorija:Lietuvos ambasadoriai Egipte
Kategorija:Lietuvos ambasadoriai Pietų Afrikos Respublikoje